Moneda naţională s-a apreciat luni în raport cu euro, care a fost calculat de Banca Naţională a României (BNR) la 4,9671 lei, în scădere cu 0,20 bani (-0,04%) faţă de cotaţia precedentă, de 4,9691 lei.
Valoarea leului a crescut şi faţă de dolar, moneda americană fiind cotată la 4,5397 lei, în scădere cu 0,66 bani (-0,15%), comparativ cu şedinţa precedentă, când s-a situat la 4,5463 lei.
De asemenea, moneda naţională s-a apreciat şi în raport cu francul elveţian, calculat de BNR la 5,1768 lei, în scădere cu 0,99 bani (-0,19%), faţă de 5,1867 lei cotaţia anterioară.